Loveresse

Loveresse estis ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 316 loĝantojn je la 31-a de decembro 2010.

 Geografio 
Loveresse situas en la Berna Ĵuraso en valkaldrono de la Valo de Tavannes norde de Reconvilier, proksimume 11 kilometrojn okcidente de Moutier kaj 10 kilometrojn norde de Bielo, ĉe la bordo de la rivero Birs. En Loveresse la rivero Trame alfluas al Birs. La komunumo Loveresse konsistas el la vilaĝo Loveresse, la orienta parto de la vilaĝeto Moulin de Loveresse, kaj la setlejoj Beau-Site kaj Champ Quiller.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,72 km², de kiuj 47,5% estas kovritaj de arbaro, 46,0% servas por agrikulturo kaj 5,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Loveresse limas en nordo al Souboz, en nordoriento al Pontet, en sudoriento al Malleray, en sudokcidento al Reconvilier, kaj en nordokcidento al Saules.

 Trafiko 
Tra Loveresse pasas la kantona ĉefvojo n-ro 6/30 de Bielo respektive La Chaux-de-Fonds tra Moutier al Delemonto. Al la vilaĝokerno mem kondukas flanka vojo de la kantona ĉefvojo. En la jaro 2016 estos malfermita la svisa aŭtovojo A16 tra la valo de Tavannes, kun propra alveturejo en Loveresse. Al la publika transportreto Loveresse ne posedas propran konekton, tamen la stacidomoj de Reconvilier kaj de Pontet ĉe la trajnlinio de Svisaj Federaciaj Fervojoj de Sonceboz-Sombeval al Moutier atingeblas en kvaronhoro piede de la vilaĝo.

 Historio 
La unua dokumenta mencio de Loveresse datiĝas el la jaro 1148 kiel Loveresce. Dum mezepoko Loveresse apartenis al la Priorejo Moutier-Grandval en la Princepiskopejo Bazelo.
Fonto: Pierre-André Wyss: Loveresse en Historia Leksikono de Svislando (2008-07-15) De 1793 ĝis 1797 Loveresse apartenis al la Respubliko Moutier, tiam estis integrita al la Franca Departemento Mont-Terrible kaj ek de 1800 al la departemento Haut-Rhin. En la jaro 1815 ĝi per la Viena Kongreso estis atribuita al Kantono Berno.Fonto: Stéphanie Lachat: Priorejo Moutier-Grandval''' en Historia Leksikono de Svislando'' (2009-11-17) En 1816 Loveresse fariĝis parto de la berna distrikto Moutier. En la 1970-aj jaroj la distrikto Moutier dufoje voĉdonis kontraŭ la integriĝo al la nova Kantono Ĵuraso kaj Loveresse tial restis parto de Kantono Berno.Fonto: Stéphanie Lachat: Moutier (distrikto) en Historia Leksikono de Svislando (2008-05-21)

 Notoj kaj referencoj 


 Eksteraj ligiloj 

 Oficiala retejo de la komunumo Loveresse